I 1999 talte en nærmest ukendt italiensk forsker
ved en international konference for levetid,
og han rapporterede exceptionelt mange 100-årige.
Det var så utroligt,
at mange fra det videnskabelige samfund nægtede at tro på ham.
Den mand var dr. Gianni Pes.
Og han rapporterede, at han fandt et område i Sardinien, Italien,
med næsten ti gange flere 100-årige, end man kunne forvente
i en lignende befolkning i USA.
Og han havde et kort, og hver gang han opdagede et sted
med usædvanligt mange hundredårige,
satte han en blå prik.
I et område var der så mange blå prikker, at der kom en slags blå klat,
og det var det, der førte til udtrykket blå zone.
Jeg havde nu været i Okinawa,
hvor jeg undersøgte, hvorfor folk der levede så længe,
så da jeg hørte om denne blå zone, blot seks eller syv landsbyer,
tænkte jeg, det kunne give nye fingerpeg.
Og jeg vidste, at jeg kun med sikkerhed kunne vide det,
hvis jeg rejste dertil og undersøgte det.
SARDINIEN ITALIEN
LEV TIL DU BLIVER 100: DE BLÅ ZONERS HEMMELIGHEDER
SARDINIEN ITALIEN
Baunei er en velplaceret landsby,
der ligger et sted med hårde sten,
over sletten,
under bjerget og i midten af kysten.
Alle, der kommer forbi, stopper op og ser dens skønhed.
Den ser så godt ud! Alle, der kommer forbi, længes efter den
på grund af dens skønhed og udsigt.
PIETRO CARBAS ALDER 96
Man ser oftest lang levetid i de blå zoner i de bjergrige områder.
-Hvad ser du? -Præcis.
Højden var vores første hypotese.
Det var en arbejdshypotese.
Vi fandt ud af, at landsbyerne ligger over 700 meter.
-Ja. 2.200 fod. -Netop.
Men højden er ikke nødvendigvis forklaringen.
Godmorgen.
Nu dukker du op? Vi har allerede lavet mad!
En lille fiesta!
-Godmorgen, frue. -Godmorgen.
Hvad laver I?
-Gathulis. -Er det sødt?
Nej, det er ikke sødt.
Kartoffel og ost.
Er hendes helbred godt, meget godt eller fremragende?
Ifølge hende.
Det er godt, ikke fremragende.
Det kan ikke være fremragende.
VITTORIA MEREU ALDER 94
Hvorfor tror hun, hun har levet så længe og er ved godt helbred?
For mig, som jeg sagde før, er tro og håb de to grunde.
Det er det. Det er ikke min fortjeneste.
Hvor ofte går du i kirke?
Hver dag.
Hvis jeg går langsomt, ti minutter.
Det er utroligt, for jeg ved, at lige udenfor hendes hus
går det op ad bakke.
Da jeg var lille, var der kun hvedemarker her.
Husker du, at posthuset lå her?
-Ja. -Fru Lavinia arbejdede der.
Ja, det kan jeg godt huske.
-Godaften! -Hej!
Hvor skal I hen? Er I på gåtur?
Det føles, som om 99 % af alle ture i en blå zone
enten er op eller ned ad bakke.
Der er flere landsbyer længere nede ad bjerget,
men de har ikke ekstraordinær levetid,
så Gianni undersøgte det.
Han talte med omkring 300 hundredårige,
og han sammenlignede det med deres landsbys vinkel,
og han fandt ud af,
at en af de største faktorer for levetid var en landsbys stejlhed.
Stejlheden er vigtig. Man kan se det her,
at ved bare at gå
har man et ekstra energiforbrug.
Mange huse har to, tre eller fire etager.
Hver dag skal folk gå op og ned ad 30 trin.
Hvem havde troet, at en landsbys stejlhed har med lang levetid at gøre?
Ingen af dem har store biceps eller kan fuldføre en triatlon. De går.
Så jeg tænker på Okinawa og på, hvordan de er i haven næsten hver dag,
og de rejser sig fra gulvet, og jeg ser et fællestræk.
De ved det ikke, men de motionerer.
De bevæger sig naturligt hele dagen.
De fleste sidder ned halvdelen af dagen.
Vi bevæger os fra vores biler til vores skriveborde til vores sofaer,
og den langvarige fysiske inaktivitet
øger risikoen for diabetes og hjertesygdomme,
som begge forkorter vores liv.
Men i Sardinien har de kun haft en brøkdel af de her sygdomme,
og derfor lever de længere.
Det giver os et interessant fingerpeg.
Hvis vi vil leve længere, frem for at have et dyrt fitnessabonnement,
kan vi starte med at springe elevatoren over og tage trapperne.
SARDINIEN STEJLHED
Den blå zone i Sardinien er faktisk Barbagia-regionen…
…som kommer fra samme ord som "barbar."
For omkring 13.000 år siden koloniserede en befolkning hele øen.
Og så kom fønikierne,
dernæst romerne
og så araberne, og med hver bølge af mennesker
forsøgte de at undertvinge den forrige befolkning.
Til sidst flyttede folk op i højlandet.
Her blev folk ikke generet, fordi de havde et skrapt omdømme.
Fremmede betød ballade, så når fremmede kom herop,
blev de mødt af klingen fra et sværd.
Og i 2.000 år førte den her livsstil til en række traditioner,
et sæt ordensregler,
en række bestemte værdier, en bestemt diæt.
Det, vi ser nu, er ikke så forskelligt fra det, du måske så for 1.000 år siden.
Er det varmt?
Det er ikke nemt at varme hurtigt op.
Du skal røre rundt og så lade det være i lidt tid.
Du er ikke god til det!
Hvor er saltet?
Og løg?
Hvis du vil have et indblik i, hvad sardiniere spiser for at blive 100,
er et af de bedste steder at kigge i ældre kvinders køkkener.
De har lavet den samme mad i generationer.
Men det, der chokerede mig, var pastaen og brødet.
Jeg er fra USA og tænker: "Vent."
"Kulhydrater er da fjenden?"
Brød, pasta,
det er et faktum, at det er simple kulhydrater.
Men pointen er, hvordan de simple kulhydrater forberedes.
For eksempel surdejsbrød. Når du laver surdejsbrød,
er processen meget forskellig fra det gennemsnitlige franskbrød,
fordi surdejsbrød indeholder et bakterie ved navn lactobacillus,
som sænker det glykæmiske indeks i et måltid.
Så det her surdejsbrød sænker faktisk optagelsen af sukker,
og det forklarer måske, hvorfor der er mindre diabetes,
og at de derfor lever længere.
Men her er for det meste komplekse kulhydrater
såsom fuldkorn, grøntsager og bønner.
Minestrone har været en del af denne diæt i århundreder.
Hvad er minestrone? Det er bønner, nogle gange pasta,
og tilgængelige grøntsager. Det, der gror i haven.
Alle ingredienserne har en lang række fibre,
og det modvirker betændelse og gør dit immunforsvar stærkt.
Er det okay, hvis jeg…
Se lige her!
De spiser det hver dag,
og det er størstedelen af kalorieindtaget, denne smukke grøntsagssuppe.
Ligesom i Okinawa med deres lilla søde kartofler,
spiser Sardinien en diæt med mange kulhydrater.
Så jeg tænkte,
at kulhydrater måske ikke er så slemme, hvis de forberedes ordentligt.
SARDINIEN GODE KULHYDRATER
Hvor mange 100-årige ligger på kirkegården?
Jeg har talt næsten 30 hundredårige.
-30 hundredårige? -30 hundredårige, ja.
Er det 103?
-1880 til… -Præcis.
-103. -103.
103-årige begravet oven på hinanden.
Gianni tænker: "Hvad så?"
Der er gravsteder med mand og kone, hvor begge er hundredårige.
Jeg skulle ikke være længe i en sardinsk kirkegård for at se,
at de lever længe.
Men da jeg kiggede under overfladen, så jeg noget meget interessant.
Statistisk set bliver kvinder ældre end mænd.
I USA, for hver mandlig hundredårig,
er der fem kvindelige hundredårige.
Men i Sardinien var det en til en.
Det er den højeste koncentration af mandlige hundredårige i verden.
Jeg havde to tanter. En døde som 103-årig, den anden som 102-årig.
Og hvor gamle er I?
Han er en gammel mand.
Jeg er ikke så gammel, som han siger.
Hvad foregår der?
Hvad gør mændene særligt her? De var ikke landmænd eller håndværkere.
De bedrev ikke barer og restauranter.
Traditionelt set var mænd altid hyrder.
GINO LOCCI ALDER 93
Først malkede vi dyrene tidligt,
da det begyndte at blive lyst.
Muren var ikke bygget endnu,
så vi måtte følge dyrene overalt.
Hvad er det ved at være hyrde, der gør, at mænd lever længere her?
De er sammen med deres dyr. De går oppe på bakkerne.
De tager lure, og når de har fri, er de sædvanligvis i byen,
hvor de drikker vin med deres venner.
Så mænd i Sardinien arbejder,
men de virker ikke til at være særlig stressede, når de arbejder.
Stress er en knap, hjernen trykker på,
som er en standardmekanisme for at tilpasse sig det værste scenarie.
Det øjeblik, vi bliver stressede, kommer der mere glukose i blodet.
Wow.
Betændelsesmarkører stiger også. Vi kender den evolutionære årsag.
Hvis du flygter fra et dyr, og du har et åbent sår,
beskytter en betændelsestilstand dig.
-Når vi er stressede? -Ja.
-Det er en fodel. -Så længe det er kortvarigt.
Problemet er, at når knappen er trykket ned i lang tid,
bliver disse effekter negative.
Konstant eller kronisk stress kan føre til hjerte-kar-sygdom og fremme sygdom.
Det er ikke, fordi hyrderne her slet ikke er stressede.
De virker bare til ikke at have meget kronisk stress.
I en global undersøgelse af daglig stress, land for land,
er det modsat med amerikanerne.
Amerikanere overgår det globale gennemsnit med 20 %.
En af de måder, hvor stress er gavnligt,
er hvis vi overvinder den ved aktiv håndtering.
I dag, i vores urbane verden,
via sociale medier, nyhedsmedier,
får vi hele verdens problemer at vide.
Det er problemer, du ikke fysisk kan kontrollere.
Men du kan kontrollere, hvordan du behandler din ged,
så din flok forbliver sund.
Og denne følelse af aktiv håndtering,
hvor du kan løse de problemer, der opstår,
er en meget vigtig del af mental sundhed,
kognitiv levetid og resistens over for stress.
I det meste af verden drives vi til at komme frem via hårdt arbejde,
dag ud og dag ind.
I Sardinien er det ikke så meget, hvad de gør, men hvordan de gør det.
SARDINIEN KONTROLLÉR STRESS
Her er endnu et fingerpeg. Normalt, når man ser mange gamle,
ser man også mange plejehjem.
Ikke her.
Jeg så faktisk aldrig et plejehjem i hele denne blå zone.
Så hvis plejehjem ikke passer de gamle mennesker,
hvor bliver de så passet?
GIULIA PISANU ALDER 101
Jeg kunne ikke lide at gå i skole for at skrive.
Nu får du ikke din kuglepen tilbage.
Det er den sidste.
Så du er lige fyldt 101 år?
Da jeg var 80,
spurgte en kvinde mig ind til min pension.
Alle i mine familie døde, når de var i 80'erne,
så jeg sagde: "Hvad er pointen med pension?"
Og nu er jeg gået glip af 21 års pensionsudbetalinger.
Men du er blevet gammel.
-Har hun altid været single? -Ja.
Har du altid været single, tante Gio?
-Ja. -Sandt, hun har altid været single.
Hun forblev single.
Vi skiftes til at passe hende hver dag.
Vi går ture sammen med hende. Vi laver mad til hende.
Da hun var yngre, inviterede alle niecerne hende på frokost.
Vi lod hende aldrig være alene på søndage,
selvom vi havde travlt med vores børn.
Vi betragtede hende altid som en mor for os.
Hun har ikke sine egne børn, men hun tog sig af os.
Engang var hun meget syg.
Hun blev indlagt,
og på hospitalet
lå hun altid vendt ind mod væggen
og ville ikke tale med nogen.
Hun ville ikke sige noget. Vi vidste, vi var ved at miste hende.
Så vi delte os op i grupper, og vi gav hende mad på skift.
Vi holdt hendes hoved oppe, fordi hun ikke kunne stå op.
Hun ville være død, hvis hun blev efterladt på det tidspunkt.
Det står klart, at folk i blå zoner holder deres aldrende familie tæt på,
hvor de kan modtage bedre pleje.
En af de hurtigste måder, du kan fjerne levealder fra din forælder,
er med et plejehjem.
Når de er på plejehjemmet, mister de to til seks år,
afhængigt af omstændighederne.
En undersøgelse anslog, at en 50-årig i USA i dag
har mindst 53 % chance for
at komme på plejehjem i hans eller hendes levetid.
Men i Sardinien ville du aldrig se det.
De gjorde sammenholdet til en kerneværdi. De holdt sammen som lokalsamfund,
og byggestenen var familien.
Så de er derhjemme og får ikke kun bedre pleje,
men de deler også ud af deres viden.
Denne forståelse kan bedst ses
i en historie om den forladte landsby Gairo Vecchio.
En gammel historie her siger, at engang,
da gamle blev en byrde,
førte den ældste søn dig til toppen af en klippe og skubbede dig udover.
Men en søn nægtede.
Han fik sin 70-årige far til at skjule sig,
og med tiden blev den søn utroligt succesfuld.
Da folk ville høre hemmeligheden bag succes,
afslørede han, at hans far stadig var i live,
og at han fik succes, fordi han fik viden fra sin far.
Moralen ved lignelsen er, at vores forbindelse til ældre
er værdifuld, og den skal værdsættes,
for i sidste ende er det dem, der gør, at vi lykkes i livet.
Nyder du din tid her, eller er det arbejde?
Vil du vide noget?
Når vi kommer her, slapper vi af.
Vi kan slappe af,
fordi hun udstråler sindsro.
Det er afslappende at tage sig af Giulia.
Da jeg først undersøgte den blå zone her,
lagde jeg vægt på surdejsbrødet og minestrone.
Men jeg mener nu,
at en stærkere grund til, at folk lever længere her,
er traditionerne og de sociale normer.
At man er ærbødig over for familien.
SARDINIEN PLEJE AF ÆLDRE
Sardinien og Okinawa er isolerede.
De ligger fjerntliggende,
som traditionelt set har holdt moderniseringens skadelige dele ude.
Og det er der, der gør det næste skridt i min rejse så fascinerende.
Da jeg begyndte at lede efter blå zoner,
måtte jeg vide, om der var et sted for lang levetid i USA.
Først var jeg forbi CDC, og de havde ikke meget.
Så fik jeg fat i forventet levetid-data for hver enkel amt,
og det hjalp ikke.
Det var først, da jeg kiggede på den her adventist-sundhedsundersøgelse…
…som fulgte Syvende Dags Adventistkirken. Jeg har ikke hørt om dem.
Men adventist-sundhedsundersøgelsen sagde, at 96.000 adventister…
Ikke kun hvor lang tid, de levede,
men fordi den spurgte ind til vaner og livsstil,
kan man også se, hvilken adfærd der hænger sammen med et længere liv.
Det chokerende blev opdaget i et adventist-lokalsamfund,
hvor følgere trodser oddsene for lang levetid.
Det er ikke et eksotisk sted på den anden side af jorden.
Det er en blå zone midt i en amerikansk forstad.
Jeg husker, da jeg kørte til Loma Linda for første gang.
Jeg fløj til Los Angeles Lufthavn,
lejede en bil,
kørte to timer på Highway 10, San Bernardino-motorvejen,
seks spor.
Og så drejede jeg af ved Loma Linda,
og det første, jeg så, var en Del Taco,
og jeg sagde: "Er det en blå zone?!"
LOMA LINDA USA
Det er svært at tro, men ifølge undersøgelsen
lever de her adventister længere end andre californiere,
7,3 år længere for mænd og 4,4 år længere for kvinder.
Det amerikanske lokalsamfund er ikke isoleret.
Så hvordan opnår Loma Linda de samme resultater som andre blå zoner?
Så er det nu. Op og ned!
Pres, træk!
Op og ned!
Udånd, når I løfter.
På albuen her.
I USA bruger vi milliarder på fitnessmedlemskaber, som vi ikke bruger.
Vi er velmenende.
Vi kan bare ikke holde fast i træningen længe nok til, at det gør en forskel.
Men på en måde holder adventisterne i Loma Linda
fast i rutiner for fysisk aktivitet og andre sunde vaner.
Sikke en redning!
Okay. To-fem-en.
Ifølge legenden bragte du pickleball til Loma Linda.
Altså jeg har spillet siden 2016.
Gudmoren til Loma Linda-pickleball.
Så jeg kigger. Sådan er det vel hver fredag.
Jeg ved, her er en 82-årig. Her var en 87-årig tidligere.
Ja.
Du er 84. Hvor mange timer spiller du ad gangen?
-Tre timer. -Tre timer!
-Ja. -Du er læge.
Tror du, at pickleball måske er hemmeligheden bag lang levetid?
Det er nok en del af det.
-En del af det? -Men din daglige rutine hjælper.
Det er det vigtigste.
Lang levetid er motion og fællesskab.
Er du deprimeret, lever du ikke længe.
Det her er et fællesskab. Man råber og er glad her.
Vi opfører os som gymnasieelever.
-Ja. -"Kom og leg med os."
Selv når folk kommer første gang, bliver de venner.
Så når du ved, at en anden har brug for dig og ønsker,
at du er i deres liv,
så giver det lang levetid.
Noget at leve for. Du skal…
Hvis alle er ligeglade med en, så er det lige meget, om jeg lever i morgen.
Nogen har brug for dig.
Du kan mindske risikoen for at dø et givent år med en tredjedel
ved at være aktiv, men de fleste amerikanere er ikke aktive.
Her i Loma Linda virker noget til at virke.
Måske er hemmeligheden,
at det ikke handler om disciplin eller hjernen.
Men at opbygge fællesskabet rundt om aktiviteten.
Syvende Dag adventister er konservative metodister,
der adskiller sig fra andre kristne,
fordi de prædiker sundhed.
For 120 år siden var det her sted bare en masse appelsintræer,
og da adventisterne ankom, byggede de to ting,
en kirke og et hospital.
Og i århundredet efter er de begge eksploderet i størrelse.
Loma Linda Universitet har et af USA's bedste hospitaler.
Og Adventistkirken har udbredt sig til hele verden.
Loma Linda ligger ikke geografisk afsides,
men jeg begyndte at se, at de er lidt kulturelt afsides.
De holder virkelig sammen rundt om den her sundhedsdoktrin,
og det er ikke et fysisk miljø,
så meget som det er et religiøst og socialt miljø.
Adventisterne har en grundlæggende adfærd,
som de mener fører til gudsfrygt. En af tingene er fysisk aktivitet,
og det kan vi tydeligt se. En anden ting er frivilligt arbejde.
Hvad foregår der?
Det her er guldklumpen.
-En god guldklump. -Nervecentret.
Netop.
Her tager adrenalinen til om morgenen.
Vi tænker: "Åh, Herre, hjælp os hen mod dig."
Føler I nogen fordele lige nu ved at gøre det her arbejde?
Det skaber ren glæde,
og vi skal alle træffe valg hver dag.
Vil vi være stillestående,
eller vil vi være produktive?
Leve et produktivt liv og tjene menneskeheden på alle måder.
Vi laver ikke kun litteraturen.
Vi brødføder mennesker. Vi rækker ud. Vi besøger de syge.
Der er så meget at give!
Frivilligt arbejde, en ulogisk vej til sundhed,
men vi ved, at frivillige har bedre hukommelser
og sociale forbindelser.
De rapporterer endda mere lykke.
Det involverer altid fysisk aktivitet
og en form for formål,
fordi du fokuserer på en anden frem for kun dig selv.
Det er en kraftfuld ting, der i stor stil overses,
når det gælder formlen for lang levetid.
Men der er en søjle, der rejser sig over de andre,
og det er adventisternes fokus på ernæring.
Ellen White er en af grundlæggerne og ledere af Adventistkirken.
I midten af 1800-tallet hævdede hun, at hun fik et syn
om vigtigheden ved at have en god livsstil,
ikke kun for et godt helbred, men også et klart hoved,
så du er tættere på det guddommelige.
Hun foreslog en diæt uden kød, så en vegetarisk diæt.
Det var ikke bare: "Fjern kødet."
Det var: "Sørg for at en balanceret diæt
indeholder frugt,
bælgfrugter,
korn,
grøntsager
og nødder."
Hvad er din opskrift på at forblive frisk som 84-årig?
Diæt.
-Diæt? -Diæt er det vigtigste.
Det giver dig energien og giver din hjerne føde.
Er du vegetar?
Ikke i starten. Vi elskede fisk.
Vi elskede kød.
Mit kolesteroltal var højt, og jeg gad ikke skulle tage medicin.
Så vi konverterede langsomt til vegetarianisme.
Hvad bemærkede du?
Ens udholdenhed er bedre.
Ens kolesteroltal er bedre,
og derfor var jeg overbevist om denne måde at spise på.
LOMA LINDA MARKED
Det anslås,
at omkring 35 % af adventister enten er veganere eller vegetarer.
I min forskning så jeg, at adventist-diæten mest er frugt og grønt,
og kun omkring 5 % af deres kalorier
kom fra kød, fjerkræ og fisk.
For en gennemsnitlig amerikaner er det mindst tre gange det.
I Loma Linda er plantebaseret mad fundamentalt for deres religion,
så de startede en vegetarisk fødevarevirksomhed i 1905.
Og selv i dag, når jeg går ind i butikken,
er det stadig overvejende plantebaseret.
Enorme beholdere med nødder og frø,
en enorm grøntsagsafdeling.
Og der er en afdeling med falsk kød,
men det er anderledes fra et almindeligt supermarked.
I det meste af historien var kødspisning forbundet med godt helbred.
Kød på egen hånd giver større risiko for visse sygdomme.
Fedme, hjerte-kar-sygdomme,
nogle kræftformer, diabetes.
Derudover, de sidste tyve år,
har forskning vist, at der er komponenter i planter,
der ikke findes i mad fra dyr,
som er nødvendige for et godt helbred og et længere liv.
Vi fandt ud af, at spiser man ofte frugt, reduceres risikoen for lungekræft.
De, der spiser en håndfuld nødder regelmæssigt,
lever tre år længere.
-Du godeste. -De modarbejder hjerte-kar-sygdomme.
Hvis man ofte spiser bønner, mindskes risikoen for tyktarmskræft.
Så det er ikke kun fraværet af kød, der er gavnligt.
Det er, at diæten indeholder
fuldkorn, bælgfrugter,
frugt, grøntsager og nødder.
Vi hører ofte om de negative ting ved mad,
men deres forskning viser,
at det ikke kun handler om at undgå animalske produkter,
men når du tilføjer frugt, grøntsager, nødder og bønner til din diæt,
hjælper det dig med at tabe dig og forbedre dit immunforsvar.
-Godmorgen. Godt. -Hvordan går det?
De kan formidle deres sundhedsbudskab
på en positiv måde
i stedet for at sige: "Det må du ikke."
Adventister, der spiser plantebaseret, lever længst tid,
og de vejer 9 kg mindre end deres kødspisende modparter.
Så adventist-undersøgelsen giver os en tydelig handlingsplan.
Spis plantebaseret kost.
Og det er tilgængeligt for alle.
LOMA LINDA PLANTEBASERET KOST
ERNEST ZANE ALDER 95
-Kom denne vej. -Okay.
Så viser jeg dig, hvor vi har været i vores liv.
-Kom dine forfædre fra Kina? -Ja.
Hvor i Kina?
Canton.
-Altså sydpå? -Ja.
Når du kigger på billederne, hvilket betyder så mest for dig?
Min datter.
Hvorfor er din datter det mest betydningsfulde?
Jeg har kun det.
Så du har allerede levet 30 år mere,
end din far gjorde.
Ja.
Og du er adventist, men din far var ikke.
Han anede ikke noget om sundhed. Han drak og røg.
Hvis jeg fulgte i min fars fodspor med hans livsstil og den slags,
så var jeg død.
Jeg vil afprøve en teori, jeg har.
Amerikanerne er besatte af en hurtig løsning på sundhed.
En diæt, et tilskud.
Men jeg har observeret,
at medmindre du gør de rigtige ting i lang nok tid
og undgår de forkerte ting,
og jeg mener ikke et par måneder, men år, årtier eller en livstid.
Og når man ser på adventister og lørdagssabbatten,
så forstærker I de vaner hver uge.
Så kan I kort beskrive,
fra fredag aften, når sabbatten starter, indtil lørdag?
Hvad laver I i det tidsrum?
Vi køber ikke ind. Vi dyrker ikke sport, for eksempel.
-Og fredag aften? -Jeg går til kor.
Det amerikanske liv er fyldt med stress. Det er bekymring og hast.
Fra en ting til en anden. Vores kalendere er fyldt ud.
Adventisterne har den her tidsperiode
på 24 timer mellem solnedgang om fredagen og solnedgang om lørdagen,
hvor de lukker ned.
Som adventist-prædiker,
hvad er det så ved adventist-sabbatten,
som hjælper folk med at leve længere?
Den syvende dag hvilede Gud.
Så vi lytter til de instrukser, han har givet os.
Okay, jeg kan hvile mig i ham.
Og den hvile er ikke bare, at du ligger ned og sover.
Men den ægte hvile, tilfredshed,
den gør en forskel.
Bekymrer du dig om ting, eller har du fred i sindet?
Normalt har jeg fred i sindet.
Bekymring opnår intet for dig.
Det fjerner din styrke.
Dit følelsesmæssige helbred er ikke godt, når du bekymrer dig om ting.
Hvad skal jeg spise? Hvad skal jeg drikke? Hvad skal jeg tage på?
Det er det, de andre gør.
KIRKE KONTOR
Jeg ser en tydelig trend opstå, når jeg kigger på blå zoner, hvor der er tro.
Adventisterne er meget religiøse.
I Sardinien så vi meget strikse katolikker,
og i Okinawa ser vi, at de er ærbødige over for deres forfædre.
Når han beder til forfædrene, hvad beder han så om?
Beskyt os. Jeg beder om beskyttelse.
Våg over os.
Det er det, jeg beder for.
Hold os sunde.
For mine børnebørn. At vi er i sikkerhed.
En analyse viser, at tager du til åndelige tjenester mere end en gang ugentligt,
kan du forvente at leve syv år længere.
Din religion er ligegyldig.
Det vigtige er, at du er med i et trossamfund,
og du dukker op.
LOMA LINDA TRO
Det er noget, der er tilgængeligt for os alle.
Vores Fader og vores Gud, du sidder højt og kigger ned.
Du kigger på din skabelse,
dine sønner og dine døtre.
Vi takker dig nu for denne forsamling,
de unge, de ikke unge.
Og vi takker dig for tjenesten, vi giver her i dag,
som vi har givet.
Tak.
For de adventister tror jeg, det holder folk engagerede.
Det minder dig om at få sociale forbindelser, og hvad dit formål er.
Og spise en plantebaseret diæt,
for problemet med sundhedsændringer er, at de ikke varer længe.
Men vi ved også, at sundhedsadfærd smitter.
Det er vist, at hvis dine tre bedste venner er tykke,
er der større chance for, du selv er overvægtig.
Flere ting ved rygning og endda ensomhed kan smitte.
Så du kan tilslutte dig den rette stamme.
Omgive dig selv med folk, der ser haven eller gåture som adspredelse.
Det har en indflydelse på, hvad dine vaner er.
Og det er klogt at have en vegetar eller veganer i dit sociale netværk,
for de vil lære dig at spise plantebaseret kost.
Og jeg ved ikke, om det får dig i himlen.
Men jeg ved, det virker for folk,
når det gælder sunde vaner og sund adfærd,
og deri er kraften.
Vi fandt utrolige eksempler på lang levetid i Sardinien,
i Okinawa og i Loma Linda.
Hvert sted, vi tog hen, lærte vi noget nyt.
Men jeg ville finde flere hotspots for lang levetid.
Og jeg hørte om et sted ved Tyrkiets kyst, teknisk set i Grækenland.
Det overrasker ikke, at folk lever i lang tid her.
Men der er 227 beboede øer i Grækenland,
og kun en af dem er alle de andre langt overlegne,
når det gælder lang levetid.
Så hvad foregår der her?
Serien er designet til at underholde og informere,
ikke give medicinske eller sundhedsmæssige råd.
Rådfør dig altid med din læge, når det gælder dit personlige helbred,
eller før du ændrer noget ved din diæt, træning eller livsstil.
Tekster af: Niels M. R. Jensen